CELEX: 62010CN0198
Language: sk
Date: 2010-04-23 00:00:00
Title: Vec C-198/10: Návrh na začatie prejudiciálneho konania, ktorý podal Corte d’appello di Milano (Taliansko) 23. apríla 2010 — Cassina S.p.A./Alivar Srl, Galliani Host Arredamenti Srl

3.7.2010   
            
            
               SK
            
            
               Úradný vestník Európskej únie
            
            
               C 179/20
            
         Návrh na začatie prejudiciálneho konania, ktorý podal Corte d’appello di Milano (Taliansko) 23. apríla 2010 — Cassina S.p.A./Alivar Srl, Galliani Host Arredamenti Srl
   (Vec C-198/10)
   2010/C 179/34
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte d’appello di Milano
   
      Účastníci konania pred vnútroštátnym súdom
   
   
      Odvolateľka: Cassina S.p.A.
   
      Odporkyne: Alivar Srl, Galliani Host Arredamenti Srl
   
      Prejudiciálne otázky
   
   
               1.
            
            
               Majú sa články 17 a 19 smernice 98/71/ES (1) vykladať v tom zmysle, že možnosť priznaná členskému štátu, aby autonómne určil rozsah ochrany a podmienky, ktorým taká ochrana podlieha, môže zahŕňať aj vylúčenie tejto ochrany v prípade, ak tretia osoba — bez toho, aby mala povolenie od majiteľa autorských práv k priemyselným dizajnom a vzorom — už vyrábala a predávala na štátnom území výrobky vyrobené podľa týchto priemyselných dizajnov a vzorov, ktoré sa stali verejne prístupnými pred dátumom, keď nadobudli účinnosť vnútroštátne preberacie právne predpisy?
            
         
               2.
            
            
               Majú sa články 17 a 19 smernice 98/71/ES vykladať v tom zmysle, že možnosť priznaná členskému štátu, aby autonómne určil rozsah ochrany a podmienky, ktorým taká ochrana podlieha, môže zahŕňať aj vylúčenie tejto ochrany v prípade, ak tretia osoba — bez toho, aby mala povolenie od majiteľa autorských práv k priemyselným dizajnom a vzorom — už vyrábala a predávala na štátnom území výrobky vyrobené podľa týchto priemyselných dizajnov a vzorov a kde je táto výnimka stanovená s tým, že ďalšie vykonávanie činnosti je možné len v rozsahu jej skoršieho vykonávania?
            
         
      (1)  Ú. v. ES L 289, s. 28; Mim. vyd. 13/021, s. 120.